CELEX: E2010P0007
Language: da
Date: 2010-07-09 00:00:00
Title: Sag anlagt den 9. juli 2010 af Swisscom RE Aktiengesellschaft mod EFTA-Tilsynsmyndigheden (Sag E-7/10)

23.9.2010   
            
            
               DA
            
            
               Den Europæiske Unions Tidende
            
            
               C 256/9
            
         Sag anlagt den 9. juli 2010 af Swisscom RE Aktiengesellschaft mod EFTA-Tilsynsmyndigheden
   (Sag E-7/10)
   2010/C 256/09
   Der blev den 9. juli 2010 anlagt sag mod EFTA-Tilsynsmyndigheden af Swisscom RE Aktiengesellschaft, repræsenteret ved dr. Michael Sánchez Rydelski, advokat for Swisscom RE Aktiengesellschaft, Kirchstrasse 12, 9490 Vaduz, LIECHTENSTEIN.
   Swisscom RE Aktiengesellschaft nedlægger påstand om, at EFTA-Domstolen skal:
   
               1)
            
            
               annullere EFTA-Tilsynsmyndighedens afgørelse nr. 97/10/KOL af 24. marts 2010 om beskatning af captive forsikringsselskaber under Liechtensteins skattelov
            
         
               2)
            
            
               subsidiært erklære artikel 3 og 4 i EFTA-Tilsynsmyndighedens afgørelse nr. 97/10/KOL af 24. marts 2010 ugyldige, i det omfang de kræver tilbagebetaling af den støtte, der er omhandlet i artikel 1 i afgørelsen,
               og
            
         
               3)
            
            
               pålægge EFTA-Tilsynsmyndigheden at betale sagens omkostninger.
            
         
      Retlige og faktiske omstændigheder samt anbringender:
   
   
               —
            
            
               Sagsøger, Swisscom RE Aktiengesellschaft, der er et 100 %-ejet datterselskab af Swisscom AG, har udført captive genforsikringstransaktioner i Liechtenstein for Swisscomgruppen siden dets oprettelse i 1997.
            
         
               —
            
            
               Sagsøger hævder, at EFTA-Tilsynsmyndigheden fejlagtigt anvendte EØS-aftalens artikel 61, stk. 1. Liechtensteins skatteforanstaltninger udgør ikke statsstøtte, da captive selskaber ikke er virksomheder som omhandlet i EØS-aftalens artikel 61, stk. 1. Endvidere kan Liechtensteins skatteforanstaltninger ikke betragtes som selektive foranstaltninger i henhold til EØS-aftalens artikel 61, stk. 1.
            
         
               —
            
            
               Sagsøger fremfører endvidere:
               
                           —
                        
                        
                           at, hvis Domstolen når frem til den afgørelse, at Liechtensteins skatteforanstaltninger indebærer statsstøtte, begik EFTA-Tilsynsmyndigheden en fejl, da den krævede den påståede støtte tilbagebetalt fra 6. november 2001, og
                        
                     
                           —
                        
                        
                           at EFTA-Tilsynsmyndigheden ikke afgav en fyldestgørende begrundelse på væsentlige punkter i sin vurdering som krævet i artikel 16 i tilsyns- og domstolsaftalen.